Taalgebruik: skadeloos, onskadelik(Foto: RyanMcGuire/Pixabay) ŉ Mens gebruik skadeloos wanneer jy eintlik wil sê “sonder dat daar skade was, sonder dat skade ondervind of gely is”. As iemand geen skade gely het nie, dan kom hy of sy skadeloos daarvan af. ŉ Mens kry ook die uitdrukking “skadeloos stel”. Veronderstel jy het ŉ eis ingedien en die versekeraar vergoed jou dan daarvoor, dan is jy in werklikheid skadeloos gestel – asof jy nie eers skade gekry of gely het nie. Onskadelik beteken “wat nie skade veroorsaak of bewerkstellig nie”. As ons dus van ŉ onskadelike slang praat, dan beteken dit dat hy jou kan byt, maar jy gaan niks daarvan oorkom nie. ŉ Mens kan ook sê dat die akkedissie ŉ “onskadelike reptiel” is, maar nie ŉ *“skadelose reptiel” nie. Landmyne kan onskadelik gestel word sodat hulle nie skade kan veroorsaak nie. Bron: Die tale wat ons praat – taaldinge uit die gewilde radioprogram